CELEX: C2005/155/18
Language: el
Date: 2005-06-25 00:00:00
Title: Υπόθεση C-191/05: Προσφυγή της Επιτροπής των Ευρωπαϊκών Κοινοτήτων κατά Πορτογαλικής Δημοκρατίας, που ασκήθηκε στις 28 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/9
            
         Προσφυγή της Επιτροπής των Ευρωπαϊκών Κοινοτήτων κατά Πορτογαλικής Δημοκρατίας, που ασκήθηκε στις 28 Απριλίου 2005
   (Υπόθεση C-191/05)
   (2005/C 155/18)
   Γλώσσα διαδικασίας: η πορτογαλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Michel van Beek και António Caeiros, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων στις 28 Απριλίου 2005 προσφυγή κατά της Πορτογαλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι η Πορτογαλική Δημοκρατία, μεταβάλλοντας τα όρια της Ζώνης Ειδικής Προστασίας (ΖΕΠ) «Moura, Mourão e Barrancos», κατά τρόπον ώστε να αφήνει εκτός αυτής περιοχές που φιλοξενούν είδη αγρίων πτηνών, η προστασία των οποίων δικαιολόγησε τον χαρακτηρισμό τής εν λόγω ΖΕΠ, παρέβη τις υποχρεώσεις που υπέχει από το άρθρο 4, παράγραφος 1, της οδηγίας 79/409/ΕΟΚ (1) του Συμβουλίου, της 2ας Απριλίου 1979, περί της διατηρήσεως των αγρίων πτηνών·
            
         
               2)
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   
               1)
            
            
               Η Ζώνη Ειδικής Προστασίας (ΖΕΠ) «Moura, Mourão e Barrancos» δημιουργήθηκε από την Πορτογαλική Κυβέρνηση με το Decreto-Lei 384-B/99, της 23ης Σεπτεμβρίου 1999. Τα όρια της εν λόγω ΖΕΠ ορίζονται στο παράρτημα XXIV του εν λόγω νομοθετήματος.
            
         
               2)
            
            
               Από τις πληροφορίες που παρέσχαν οι πορτογαλικές αρχές προκύπτει ότι η μεταβολή των ορίων της ΖΕΠ «Moura, Mourão e Barrancos» στερείται επιστημονικής θεμελιώσεως. Όπως όμως προκύπτει από τη νομολογία του Δικαστηρίου, ο αποκλεισμός ειδών η προστασία των οποίων έχει θεωρηθεί αναγκαία μπορεί να επέλθει μόνον αν αιτιολογείται με επιστημονικά κριτήρια.
            
         
      (1)  ΕΕ, ειδ. έκδ. 15/001, σ. 202.